
	Spremembe osnutka akta

	Pri spremembah, ki jih predlaga Parlament, je spremenjeno besedilo k osnutku akta označeno s krepkim poševnim tiskom. Besedilo, zapisano v navadnem poševnem tisku, označuje tehničnim službam namenjeni del osnutka akta s predlaganimi popravki, ki se upoštevajo pri pripravi končnega besedila (na primer očitne napake ali izpustitve v zadevni jezikovni različici). O teh popravkih odločajo pristojne tehnične službe.

Glava vsakega predloga spremembe k obstoječemu aktu, ki se ga želi spremeniti z osnutkom akta, vsebuje še tretjo in četrto vrstico. Tretja vrstica navaja obstoječi akt, četrta pa zadevno določbo tega akta. Besedilo, ki povzema določbo obstoječega akta, ki jo Parlament želi spremeniti, medtem ko v osnutku akta ni bila spremenjena, je označeno s krepkim tiskom. Morebitni izbrisi tovrstnega besedila so označeni z  [...].

OSNUTEK ZAKONODAJNE RESOLUCIJE EVROPSKEGA PARLAMENTA

o predlogu uredbe Evropskega parlamenta in Sveta o vzpostavitvi večletnega načrta za stalež lososa v Baltskem morju in ribištvo, ki izkorišča ta stalež

(COM(2011)0470 – C7‑0220/2011 – 2011/0206(COD))

(Redni zakonodajni postopek: prva obravnava)

Evropski parlament,

–
ob upoštevanju predloga Komisije Evropskemu parlamentu in Svetu (COM(2011)0470),

–
ob upoštevanju člena 294(2) in člena 43(2) Pogodbe o delovanju Evropske unije, na podlagi katerih je Komisija podala predlog Parlamentu (C7‑0220/2011),

–
ob upoštevanju člena 294(3) Pogodbe o delovanju Evropske unije,

–
ob upoštevanju mnenja Evropskega ekonomsko-socialnega odbora z dne 18. januarja 2012
 ,

–
ob upoštevanju člena 55 Poslovnika,

–
ob upoštevanju poročila Odbora za ribištvo in mnenja Odbora za okolje, javno zdravje in varnost hrane (A7‑0000/2012),

1.
sprejme stališče v prvi obravnavi, kakor je določeno v nadaljevanju;

2.
poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali nadomestiti z drugim besedilom;

3.
naroči svojemu predsedniku, naj stališče Parlamenta posreduje Svetu in Komisiji ter nacionalnim parlamentom.

<RepeatBlock-Amend><Amend>Predlog spremembe

<NumAm>1</NumAm>
<DocAmend>Predlog uredbe</DocAmend>
<Article>Uvodna izjava 6</Article>
	

	Besedilo, ki ga predlaga Komisija
	Predlog spremembe

	(6) V izvedbenem načrtu, ki je bil sprejet na svetovnem vrhu o trajnostnem razvoju v Johannesburgu leta 2002, je navedeno, da je treba do leta 2015 vse komercialne staleže obnoviti na ravni, ki omogočajo največji trajnostni donos. ICES meni, da za rečne staleže lososa na območju Baltskega morja ta raven ustreza ravni proizvodnje dveletnega lososa med 60 % in 75 % potencialne proizvodne zmogljivosti za dveletne losose v različnih rekah s prostoživečim lososom. Takšno znanstveno mnenje mora biti podlaga za določitev ciljev večletnega načrta.
	(6) V izvedbenem načrtu, ki je bil sprejet na svetovnem vrhu o trajnostnem razvoju v Johannesburgu leta 2002, je navedeno, da je treba do leta 2015 vse komercialne staleže obnoviti na ravni, ki omogočajo največji trajnostni donos. HELCOM meni, da za rečne staleže lososa na območju Baltskega morja ta raven ustreza ravni proizvodnje dveletnega lososa 80 % potencialne proizvodne zmogljivosti za dveletne losose v različnih rekah s prostoživečim lososom. Takšno znanstveno mnenje mora biti podlaga za določitev ciljev večletnega načrta.


Or. <Original>{PL}pl</Original>
</Amend>
<Amend>Predlog spremembe

<NumAm>2</NumAm>
<DocAmend>Predlog uredbe</DocAmend>
<Article>Uvodna izjava 12</Article>
	

	Besedilo, ki ga predlaga Komisija
	Predlog spremembe

	(12) V znanstvenem mnenju je navedeno, da imajo lahko postopki dopolnjevanja staleža pomembne posledice za gensko raznovrstnost staleža v Baltskem morju in da obstaja tveganje, da veliko število gojenih lososov, ki so vsako leto izpuščeni v Baltsko morje, vpliva na gensko celovitost prostoživečega lososa, zaradi česar je to prakso treba postopoma opustiti. Zato je treba v tem večletnem načrtu določiti pogoje za izpuste. 
	(12) V znanstvenem mnenju je navedeno, da imajo lahko postopki dopolnjevanja staleža pomembne posledice za gensko raznovrstnost staleža v Baltskem morju in da obstaja tveganje, da veliko število gojenih lososov, ki so vsako leto izpuščeni v Baltsko morje, vpliva na gensko celovitost prostoživečega lososa, zaradi česar je to prakso treba bolje nadzorovati. Zato je treba v tem večletnem načrtu določiti pogoje za izpuste. 


Or. <Original>{PL}pl</Original>
</Amend>
<Amend>Predlog spremembe

<NumAm>3</NumAm>
<DocAmend>Predlog uredbe</DocAmend>
<Article>Uvodna izjava 14</Article>
	

	Besedilo, ki ga predlaga Komisija
	Predlog spremembe

	(14) Vendar so izpusti v nekaterih državah članicah trenutno obvezni, zato morajo biti izpusti lososov, kadar ne gre za dopolnjevanje staleža in neposredno obnavljanje staleža, v prehodnem obdobju sedmih let od začetka veljavnosti te uredbe dovoljeni, da se tem državam omogoči dovolj časa za prilagoditev na te obveznosti.
	(14) Izpusti lososov, kadar ne gre za dopolnjevanje staleža in neposredno obnavljanje staleža, po desetih letih niso dovoljeni, če proizvodnja divjih lososov doseže 80 % potencialne proizvodne zmogljivosti za dveletne losose v določeni reki. Izpusti lososov so v nekaterih državah članicah trenutno obvezni in tem državam je treba omogočiti dovolj časa za prilagoditev na te obveznosti.


Or. <Original>{PL}pl</Original>
</Amend>
<Amend>Predlog spremembe

<NumAm>4</NumAm>
<DocAmend>Predlog uredbe</DocAmend>
<Article>Uvodna izjava 16</Article>
	

	Besedilo, ki ga predlaga Komisija
	Predlog spremembe

	(16) Veliko obalnih plovil za ribolov lososa je krajših od 10 m. Zato je treba uporabo ribolovnega ladijskega dnevnika, kot se zahteva v členu 14, in predhodno obveščanje, ki se zahteva v členu 17 Uredbe (ES) št. 1224/2009 razširiti na vsa plovila. 
	(16) Uporaba ribolovnega ladijskega dnevnika, kot se zahteva v členu 14, in predhodno obveščanje, ki se zahteva v členu 17 Uredbe (ES) št. 1224/2009 morata biti obvezna za vsa plovila, daljša od 12 metrov.


Or. <Original>{PL}pl</Original>
</Amend>
<Amend>Predlog spremembe

<NumAm>5</NumAm>
<DocAmend>Predlog uredbe</DocAmend>
<Article>Uvodna izjava 17</Article>
	

	Besedilo, ki ga predlaga Komisija
	Predlog spremembe

	(17) Za zagotovitev, da se ulov lososa ne prijavi napačno kot morska postrv in s tem izogne ustreznemu nadzoru, je treba obveznost predhodnega obveščanja v skladu s členom 17 Uredbe (ES) št. 1224/2009 razširiti tudi na vsa plovila, ki imajo na krovu morske postrvi.
	(17) Za zagotovitev, da se ulov lososa ne prijavi napačno kot morska postrv in s tem izogne ustreznemu nadzoru, mora obveznost predhodnega obveščanja v skladu s členom 17 Uredbe (ES) št. 1224/2009 veljati za vsa plovila, daljša od 12 metrov, ki imajo na krovu morske postrvi.


Or. <Original>{PL}pl</Original>
</Amend>
<Amend>Predlog spremembe

<NumAm>6</NumAm>
<DocAmend>Predlog uredbe</DocAmend>
<Article>Člen 2 – točka 1 – podtočka a</Article>
	

	Besedilo, ki ga predlaga Komisija
	Predlog spremembe

	a) komercialni ribolov v Baltskem morju in z njim povezanih rekah na ozemlju držav članic (v nadaljnjem besedilu: zadevne države članice); 
	a) komercialni in rekreativni ribolov v Baltskem morju in z njim povezanih rekah na ozemlju držav članic (v nadaljnjem besedilu: zadevne države članice); 


Or. <Original>{PL}pl</Original>
</Amend>
<Amend>Predlog spremembe

<NumAm>7</NumAm>
<DocAmend>Predlog uredbe</DocAmend>
<Article>Člen 2 – točka 1 – podtočka b</Article>
	

	Besedilo, ki ga predlaga Komisija
	Predlog spremembe

	b) rekreativni ribolov lososa v Baltskem morju, kadar se takšen ribolov opravlja z delovnimi plovili. 
	črtano


Or. <Original>{PL}pl</Original>
</Amend>
<Amend>Predlog spremembe

<NumAm>8</NumAm>
<DocAmend>Predlog uredbe</DocAmend>
<Article>Člen 3 –odstavek 2 – podtočka h a (novo)</Article>
	

	Besedilo, ki ga predlaga Komisija
	Predlog spremembe

	
	h a) „rekreativni ribolov“ pomeni oblike dejavnosti, ki niso komercialne in ki uporabljajo vse vrste ribolovnih subjektov in ribolovnega orodja za komercialne in nekomercialne namene;


Or. <Original>{PL}pl</Original>
</Amend>
<Amend>Predlog spremembe

<NumAm>9</NumAm>
<DocAmend>Predlog uredbe</DocAmend>
<Article>Člen 5 – odstavek 1</Article>
	

	Besedilo, ki ga predlaga Komisija
	Predlog spremembe

	1. V rekah s prostoživečim lososom, ki do začetka veljavnosti te uredbe dosežejo 50 % potencialne proizvodne zmogljivosti za dveletne losose, v petih letih po začetku veljavnosti te uredbe v okviru proizvodnje prostoživečega dveletnega lososa vsaka reka doseže 75 % potencialne proizvodne zmogljivosti za dveletne losose.
	1. V rekah s prostoživečim lososom, ki do začetka veljavnosti te uredbe dosežejo 50 % potencialne proizvodne zmogljivosti za dveletne losose, v petih letih po začetku veljavnosti te uredbe v okviru proizvodnje prostoživečega dveletnega lososa vsaka reka doseže 80 % potencialne proizvodne zmogljivosti za dveletne losose.


Or. <Original>{PL}pl</Original>
</Amend>
<Amend>Predlog spremembe

<NumAm>10</NumAm>
<DocAmend>Predlog uredbe</DocAmend>
<Article>Člen 5 – odstavek 2</Article>
	

	Besedilo, ki ga predlaga Komisija
	Predlog spremembe

	2. V rekah s prostoživečim lososom, ki do začetka veljavnosti te uredbe ne dosežejo 50 % potencialne proizvodne zmogljivosti za dveletne losose, v petih letih po začetku veljavnosti te uredbe v okviru proizvodnje prostoživečega dveletnega lososa vsaka reka doseže 50 % potencialne proizvodne zmogljivosti za dveletne losose, v desetih letih pa 75 %.
	2. V rekah s prostoživečim lososom, ki do začetka veljavnosti te uredbe ne dosežejo 50 % potencialne proizvodne zmogljivosti za dveletne losose, v petih letih po začetku veljavnosti te uredbe v okviru proizvodnje prostoživečega dveletnega lososa vsaka reka doseže 50 % potencialne proizvodne zmogljivosti za dveletne losose, v desetih letih pa 80 %.


Or. <Original>{PL}pl</Original>
</Amend>
<Amend>Predlog spremembe

<NumAm>11</NumAm>
<DocAmend>Predlog uredbe</DocAmend>
<Article>Člen 5 – odstavek 3</Article>
	

	Besedilo, ki ga predlaga Komisija
	Predlog spremembe

	3. Deset let po začetku veljavnosti te uredbe se proizvodnja prostoživečega dveletnega lososa v vsaki reki s prostoživečim lososom ohrani vsaj na ravni 75 % potencialne proizvodne zmogljivosti za dveletne losose. 
	3. Deset let po začetku veljavnosti te uredbe se proizvodnja prostoživečega dveletnega lososa v vsaki reki s prostoživečim lososom ohrani vsaj na ravni 80 % potencialne proizvodne zmogljivosti za dveletne losose. 


Or. <Original>{PL}pl</Original>
</Amend>
<Amend>Predlog spremembe

<NumAm>12</NumAm>
<DocAmend>Predlog uredbe</DocAmend>
<Article>Člen 6 – odstavek 4</Article>
	

	Besedilo, ki ga predlaga Komisija
	Predlog spremembe

	4. Komisija vsaka tri leta na podlagi namena in ciljev iz členov 4 in 5 oceni skladnost ter učinkovitost ukrepov, ki so jih države članice sprejele v skladu s tem členom. 
	4. Komisija vsako leto na podlagi namena in ciljev iz členov 4 in 5 oceni skladnost ter učinkovitost ukrepov, ki so jih države članice sprejele v skladu s tem členom. 


Or. <Original>{PL}pl</Original>
</Amend>
<Amend>Predlog spremembe

<NumAm>13</NumAm>
<DocAmend>Predlog uredbe</DocAmend>
<Article>Člen 8 – naslov</Article>
	

	Besedilo, ki ga predlaga Komisija
	Predlog spremembe

	Uporaba nacionalne kvote v primeru delovnih plovil
	Uporaba nacionalne kvote v okviru dejavnosti rekreativnega ribolova


Or. <Original>{PL}pl</Original>
</Amend>
<Amend>Predlog spremembe

<NumAm>14</NumAm>
<DocAmend>Predlog uredbe</DocAmend>
<Article>Člen 8</Article>
	

	Besedilo, ki ga predlaga Komisija
	Predlog spremembe

	Lososi, ki jih na morju ulovijo delovna plovila, se odštejejo od nacionalne kvote.
	Lososi, ki se na morju ulovijo v okviru dejavnosti rekreativnega ribolova, se odštejejo od nacionalne kvote.


Or. <Original>{PL}pl</Original>
</Amend>
<Amend>Predlog spremembe

<NumAm>15</NumAm>
<DocAmend>Predlog uredbe</DocAmend>
<Article>Člen 9 – odstavek 1</Article>
	

	Besedilo, ki ga predlaga Komisija
	Predlog spremembe

	1. Zadevne države članice najpozneje dve leti po začetku veljavnosti te uredbe opredelijo nacionalne tehnične ohranitvene ukrepe za reke s prostoživečim lososom, ki do začetka veljavnosti te uredbe ne dosežejo 50 % potencialne proizvodne zmogljivosti za dveletne losose.
	1. Zadevne države članice najpozneje eno leto po začetku veljavnosti te uredbe opredelijo nacionalne tehnične ohranitvene ukrepe za reke s prostoživečim lososom, ki do začetka veljavnosti te uredbe ne dosežejo 50 % potencialne proizvodne zmogljivosti za dveletne losose.


Or. <Original>{PL}pl</Original>
</Amend>
<Amend>Predlog spremembe

<NumAm>16</NumAm>
<DocAmend>Predlog uredbe</DocAmend>
<Article>Člen 11 – odstavek 1</Article>
	

	Besedilo, ki ga predlaga Komisija
	Predlog spremembe

	1. Komisija na podlagi namena in ciljev iz členov 4 in 5 vsaka tri leta oceni skladnost ter učinkovitost ukrepov, ki so jih države članice sprejele v skladu s členoma 9 in 10, zlasti v primeru rek s prostoživečim lososom, ki tečejo skozi več držav članic.
	1. Komisija na podlagi namena in ciljev iz členov 4 in 5 vsako leto oceni skladnost ter učinkovitost ukrepov, ki so jih države članice sprejele v skladu s členoma 9 in 10, zlasti v primeru rek s prostoživečim lososom, ki tečejo skozi več držav članic.


Or. <Original>{PL}pl</Original>
</Amend>
<Amend>Predlog spremembe

<NumAm>17</NumAm>
<DocAmend>Predlog uredbe</DocAmend>
<Article>Člen 14</Article>
	

	Besedilo, ki ga predlaga Komisija
	Predlog spremembe

	Izpusti lososa, razen izpusti v skladu s členoma 12 in 13, se lahko izvajajo do 7 let po začetku veljavnosti te uredbe.
	Izpusti lososa, razen izpusti v skladu s členoma 12 in 13, se lahko izvajajo do 7 let po začetku veljavnosti te uredbe. Izpuste lososov, ki niso zajeti v členih 12 in 13, je treba po preteku deset let opustiti, če proizvodnja prostoživečega dveletnega lososa doseže 80 % potencialne proizvodne zmogljivosti za dveletne losose v določeni reki.


Or. <Original>{PL}pl</Original>
</Amend>
<Amend>Predlog spremembe

<NumAm>18</NumAm>
<DocAmend>Predlog uredbe</DocAmend>
<Article>Člen 16</Article>
	

	Besedilo, ki ga predlaga Komisija
	Predlog spremembe

	Z odstopanjem od člena 14 Uredbe št. 1224/2009 kapitani ribiških plovil Evropske unije vseh dolžin, ki imajo dovoljenje za ribolov lososa, vodijo ladijski dnevnik o svojih dejavnostih v skladu s pravili iz člena 14 Uredbe (ES) št. 1224/2009.
	Z odstopanjem od člena 14 Uredbe št. 1224/2009 kapitani ribiških in delovnih plovil Evropske unije, katerih skupna dolžina presega 12 metrov, ki imajo dovoljenje za ribolov lososa, vodijo ladijski dnevnik o svojih dejavnostih v skladu s pravili iz člena 14 Uredbe (ES) št. 1224/2009.


Or. <Original>{PL}pl</Original>
</Amend>
<Amend>Predlog spremembe

<NumAm>19</NumAm>
<DocAmend>Predlog uredbe</DocAmend>
<Article>Člen 17</Article>
	

	Besedilo, ki ga predlaga Komisija
	Predlog spremembe

	Z odstopanjem od uvodnega stavka člena 17(1) Uredbe št. 1224/2009 kapitani ribiških plovil Evropske unije vseh dolžin, ki imajo na krovu losose in/ali morske postrvi, pristojnim organom svoje države članice zastave takoj po zaključku ribolovnih dejavnosti sporočijo informacije iz člena 17(1) Uredbe št. 1224/2009.
	Z odstopanjem od uvodnega stavka člena 17(1) Uredbe št. 1224/2009 kapitani ribiških in delovnih plovil Evropske unije, katerih skupna dolžina presega 12 metrov, ki imajo na krovu losose in/ali morske postrvi, pristojnim organom svoje države članice zastave takoj po zaključku ribolovnih dejavnosti sporočijo informacije iz člena 17(1) Uredbe št. 1224/2009.


Or. <Original>{PL}pl</Original>
</Amend>
<Amend>Predlog spremembe

<NumAm>20</NumAm>
<DocAmend>Predlog uredbe</DocAmend>
<Article>Člen 20</Article>
	

	Besedilo, ki ga predlaga Komisija
	Predlog spremembe

	Zadevne države članice z inšpekcijskimi pregledi iztovarjanja preverijo točnost informacij, zabeleženih v izjavah o ulovu. Takšni inšpekcijski pregledi iztovarjanja zajemajo vsaj 10 % inšpekcijskih pregledov skupnega števila iztovarjanj.
	Zadevne države članice z inšpekcijskimi pregledi iztovarjanja preverijo točnost informacij, zabeleženih v izjavah o ulovu. Takšni inšpekcijski pregledi iztovarjanja zajemajo vsaj 50 % inšpekcijskih pregledov skupnega števila iztovarjanj.


Or. <Original>{PL}pl</Original>
</Amend>
<Amend>Predlog spremembe

<NumAm>21</NumAm>
<DocAmend>Predlog uredbe</DocAmend>
<Article>Člen 20 a (novo)</Article>
	

	Besedilo, ki ga predlaga Komisija
	Predlog spremembe

	
	Člen 20 a

	
	Nadzor rekreativnega ribolova

	
	Nadzor dejavnosti rekreativnega ribolova za namene te uredbe temelji zlasti na členu 55 Uredbe (ES) št. 1224/2009 ter členih 64 in 65 Uredbe (ES) št. 404/2011.


Or. <Original>{PL}pl</Original>
</Amend>
<Amend>Predlog spremembe

<NumAm>22</NumAm>
<DocAmend>Predlog uredbe</DocAmend>
<Article>Člen 22 a (novo)</Article>
	

	Besedilo, ki ga predlaga Komisija
	Predlog spremembe

	
	Člen 22 a



	
	Najpozneje tri leta po začetku veljavnosti te uredbe Komisija predloži rezultate znanstvenih študij o vplivu plenilcev, zlasti tjulnjev in kormoranov, na stalež lososa v Baltskem morju. Rezultati študij bodo podlaga za načrt upravljanja populacij plenilcev, ki vplivajo na stalež lososa v Baltskem morju. Načrt bo pripravila Komisija, v veljavo pa bo stopil najpozneje leta 2016.


Or. <Original>{PL}pl</Original>
</Amend>
<Amend>Predlog spremembe

<NumAm>23</NumAm>
<DocAmend>Predlog uredbe</DocAmend>
<Article>Člen 23 – odstavek 1</Article>
	

	Besedilo, ki ga predlaga Komisija
	Predlog spremembe

	1. Zadevne države članice tretje leto po začetku veljavnosti te uredbe in potem vsaka tri leta Komisiji poročajo o tehničnih ohranitvenih ukrepih, sprejetih v skladu s poglavjem V, in doseganju ciljev iz člena 5.
	1. Zadevne države članice eno leto po začetku veljavnosti te uredbe in potem vsako leto Komisiji poročajo o tehničnih ohranitvenih ukrepih, sprejetih v skladu s poglavjem V, in doseganju ciljev iz člena 5.


Or. <Original>{PL}pl</Original>
</Amend>
<Amend>Predlog spremembe

<NumAm>24</NumAm>
<DocAmend>Predlog uredbe</DocAmend>
<Article>Člen 23 – odstavek 2 – uvodni stavek</Article>
	

	Besedilo, ki ga predlaga Komisija
	Predlog spremembe

	2. Zadevne države članice šesto leto po začetku veljavnosti te uredbe in potem vsakih šest let Komisiji poročajo o izvajanju te uredbe in izpolnjevanju ciljev iz člena 5. Poročilo držav članic vključuje zlasti:
	2. Zadevne države članice tretje leto po začetku veljavnosti te uredbe in potem vsake tri leta Komisiji poročajo o izvajanju te uredbe in izpolnjevanju ciljev iz člena 5. Poročilo držav članic vključuje zlasti:


Or. <Original>{PL}pl</Original>
</Amend>
<Amend>Predlog spremembe

<NumAm>25</NumAm>
<DocAmend>Predlog uredbe</DocAmend>
<Article>Člen 24</Article>
	

	Besedilo, ki ga predlaga Komisija
	Predlog spremembe

	Na podlagi poročanja držav članic iz člena 23 te uredbe in znanstvenih mnenj Komisija v letu po tistem, v katerem je prejela poročila držav članic, oceni učinek ukrepov upravljanja na stalež lososa v Baltskem morju in ribištvo, ki izkorišča ta stalež.
	Na podlagi poročanja držav članic iz člena 23 te uredbe in znanstvenih mnenj Komisija v letu po tistem, v katerem je prejela poročila držav članic, oceni učinek ukrepov upravljanja na stalež lososa v Baltskem morju in ribištvo, ki izkorišča ta stalež. Komisija ponovno oceni prepoved uporabe visečih mrež za lovljenje lososa glede na njihov vpliv na stalež lososa v Baltskem morju. 


Or. <Original>{PL}pl</Original>
</Amend>
<Amend>Predlog spremembe

<NumAm>26</NumAm>
<DocAmend>Predlog uredbe</DocAmend>
<Article>Člen 27</Article>
	

	Besedilo, ki ga predlaga Komisija
	Predlog spremembe

	Kadar zadevne države članice ne opredelijo ali objavijo ukrepov iz odstavka 6 ali 11 do določenega roka ali kadar se ti ukrepi na podlagi ocene, izvedene v skladu z odstavkom 6.4 ali 11.1, štejejo za neustrezne in/ali neučinkovite, Komisija prekliče pooblastilo zadevne države članice iz člena 6 ali 11. Sklep o preklicu odpravi pooblastilo, na katerega se sklep nanaša. Veljati začne dan po objavi sklepa v Uradnem listu Evropske unije ali pozneje, na dan, ki ga navaja sklep.
	Kadar zadevne države članice ne opredelijo ali objavijo ukrepov iz odstavka 6 ali 11 do določenega roka ali kadar se ti ukrepi na podlagi ocene, izvedene v skladu z odstavkom 6.4 ali 11.1, štejejo za neustrezne in/ali neučinkovite, Komisija prekliče pooblastilo zadevne države članice iz člena 6 ali 11. Preklic tega pooblastila poteka v skladu s postopkom, opredeljenim v členu 258 Pogodbe o delovanju Evropske unije.


Or. <Original>{PL}pl</Original>
</Amend>
</RepeatBlock-Amend>
OBRAZLOŽITEV

Večletni načrt za zaščito lososa v Baltskem morju predstavlja bistven element upravljanja morskih staležev v okviru reforme skupne ribiške politike. V okviru ocene vpliva tega poročila na raven staleža lososa v Baltskem morju je potekalo obsežno posvetovanje z zainteresiranimi stranmi, med drugim z morskimi ribiči, nevladnimi organizacijami, ribiči, ki lovijo na trnek, posvetovalnimi institucijami, kot sta Regionalni svetovalni svet za Baltsko morje in Mednarodni svet za raziskovanje morja, predstavniki vlad in lokalnih organov različnih držav, Odborom regij itd. Komisiji so bila postavljena številna podrobna vprašanja o točkah, ki so za zainteresirane strani sporne in zadevajo zlasti rekreativni ribolov ali dodeljevanje ribolovnih kvot v posameznih državah. S tako pridobljenimi informacijami je postalo jasno, da številnih bistvenih podatkov ni, kar je bila dodatna težava pri pripravi tega poročila.
Rekreativni ribolov
Rekreativni ribolov je ena od dejavnosti, ki znatno vplivajo na raven staleža lososa v Baltskem morju, ta vpliv pa ni pravilno ocenjen, ker ni ustreznega nadzora ali ker države članice ne izvajajo obveznosti posredovanja ustreznih informacij. Zaradi tega se rekreativni ribolov nenadzorovano razvija, saj se z uvajanjem specifičnih izrazov za subjekte, kot je „delovno plovilo“, ti znajdejo izven nadzora, kar prispeva k večanju neprijavljenega ulova lososa v Baltskem morju. Poroča se tudi, da se za rekreativni ribolov uporabljajo tehnološko najnaprednejša ribolovna orodja, na primer vlečne mreže, ali da se z visečimi mrežami, ki so dolge do 100 metrov, zaustavlja prehod lososa v rekah. Navedeno je v popolnem nasprotju s pojmom rekreativnega ribolova, ki bi po definiciji moral prispevati k spodbujanju kulture trajnostnega ribolova in s tem večati turistično privlačnost regij, odvisnih od te dejavnosti. Mali ribolov ima posebej pomembno vlogo pri spodbujanju vseh oblik trajnostnega in odgovornega ribolova. Med drugim poudarja pomen rekreativnega ribolova lososa, ki temelji na jasnih in preglednih načelih nadzora.

Danes se soočamo s splošno pomanjkljivimi podatki in, posledično, znanstvenimi dognanji o razširjenosti in vplivu rekreativnega ribolova na staleže lososa v Baltskem morju v različnih državah. Cilj tega poročila je predstaviti jasna pravila, s katerimi bo mogoče poenotiti načela upravljanja in nadzora za rekreativni ribolov. Poročevalec meni, da se s primernim izvajanjem dejavnosti rekreativnega ribolova lahko izjemno veliko prispeva k razvoju alternativnih oblik ribolova, kar bo vodilo v trajnostno rast regij, odvisnih od ribolova. 

Mnenje Regionalnega svetovalnega sveta za Baltsko morje

V skladu z veljavno prakso bi morala Komisija pri načrtovanju upravljanja ribolovnih virov v vodah Evropske unije upoštevati mnenje regionalnih svetovalnih svetov. Zato je primerno poudariti, da se mnenje Regionalnega svetovalnega sveta za Baltsko morje o upravljanju staleža lososa v Baltskem morju v nekaterih ključnih točkah bistveno razlikuje od načrta upravljanja, ki ga je predstavila Komisija. Glavne razlike zadevajo cilje za staleže divjega lososa v rekah, stopnje ribolovne umrljivosti za stalež lososa v morju, postopno odpravljanje dopolnjevanja staleža, ki ne spada v področje uporabe predlagane uredbe, ter zahteve glede vodenja ladijskih dnevnikov ali predhodnega obveščanja. Navedena vprašanja so podlaga za načrt upravljanja staleža lososa v Baltskem morju. Poročevalec želi zato poudariti, da lahko razhajanje stališč z Regionalnim svetovalnim svetom za Baltsko morje glede vprašanj privede do konfliktov ali do tega, da bo skupnost zavrnila predlog Komisije. To potrjuje, da je treba pri pripravi načrtov upravljanja ribolovnih virov v Evropski uniji sistematično izvajati obširna posvetovanja z zainteresiranimi skupinami, da bi se poiskale kompromisne rešitve, ki bodo prispevale k varstvu okolja in trajnostnemu razvoju ribolova.

Vpliv plenilcev na stalež lososa v Baltskem morju

Pri pripravi tega poročila je bilo veliko pozornosti posvečene oceni vpliva plenilcev, zlasti tjulnjev in kormoranov, na stalež lososa v Baltskem morju. Analiza že objavljenih dokumentov o tej temi je pokazala, da nimamo zanesljivih in z dokazi podkrepljenih študij. Številni viri kažejo na močan vpliv plenilcev na raven razmnoževanja lososa, zlasti na število dveletnih lososov v rekah. Poročevalec meni, da je treba izvesti poglobljene znanstvene študije, s katerimi se bo ocenilo število, tip in vpliv različnih vrst plenilcev na stalež lososa v Baltskem morju. 

Glavne osi poročila

Razmnoževanje

Poročevalec meni, da je treba raven proizvodnje dveletnih lososov v skladu s priporočili HELCOM določiti na 80 % potencialne proizvodne zmogljivosti za dveletne losose v različnih rekah s prostoživečim lososom. Ta raven je podlaga za naravno razmnoževanje, posledično pa bo povzročila povečanje staleža lososa v Baltskem morju. Predlog, da bi se omejilo dopolnjevanje staleža, ki ni zajeto v členih 12 in 13 uredbe, kadar ni na razpolago dovolj podatkov ali kadar se populacija lososa zmanjšuje, bi lahko imel neželene učinke, stalež te vrste pa bi se lahko še naprej zmanjševal.

Področje uporabe uredbe

Poročevalec meni, da je treba področje uporabe uredbe razširiti, da bo zajemalo tudi vse oblike rekreativnega ribolova. 

Nadzor ulova

Poročevalec podpira strožji nadzor ulova, zato predlaga, da se inšpekcijsko pregleda vsaj 50 % iztovarjanja v vsaki državi članici. Eden od bistvenih elementov poročila je vzpostavitev celovitega nadzora nad vsemi vrstami rekreativnega ribolova in obveznost, da se ulov iz tovrstnega ribolova prijavi. Analiza poročil Evropske agencije za nadzor ribištva o inšpekcijskih pregledih v baltskih državah kaže, da je nadzor nezadosten, kar lahko botruje veliki količini neprijavljenega ulova. Poročevalec, ki deli mnenje Regionalnega svetovalnega sveta za Baltsko morje, ocenjuje da za ribiška plovila, krajša od 12 metrov, nista potrebni obveznosti vodenja ladijskega dnevnika in predhodnega poročanja. Ob upoštevanju povedanega je treba več pozornosti nameniti uporabi izjav o ulovu in povečanju števila inšpekcijskih pregledov v pristaniščih, kar bo prispevalo k obnovi staleža lososa. 

Preklic pooblastila Komisije državam članicam

Opozoriti je treba, da je Komisija v predlogu uredbe o staležu lososa v Baltskem morju državam članicam podelila pooblastila za urejanje nekaterih področij, za katere se šteje, da so v izključni pristojnosti Unije (ohranjanje morskih bioloških virov). Komisija s tem izraža podporo regionalizaciji in decentralizaciji upravljanja na področju skupne ribiške politike, vendar si pridržuje pravico, da posreduje, če država članica ne bi izpolnjevala zahtev iz te uredbe, katerih namen je obnova staleža lososa v Baltskem morju. Delegirane akte je treba šteti za pozitivni element poenotenja skupne ribiške politike, ki Komisiji v okviru te uredbe omogoča boljši nadzor in učinkovitejše delovanje na področju prenosa pooblastil na zadevne države članice. 

Vendar poročevalec meni, da bi morala Komisija preklic pooblastila, ki se dodeli zadevnim državam članicam, izvesti v skladu s postopkom, opredeljenim v členu 258 Pogodbe o delovanju Evropske unije.

